b'\n_START_ARTICLE_\nMerheperre\n_START_SECTION_\nDokazi\n_START_PARAGRAPH_\nMerheperre je dokazan na Torinskem seznamu kraljev, sestavljenem v zgodnjem  ramze\xc5\xa1kem obdobju. Po egiptologu Kimu Ryholtu je njegov priimek vpisan v 17. vrstici 8. kolone seznama, po Gardinerju pa v 22. vrstici 7. kolone. Torinski seznam kraljev je v delu, ki pokriva Trinajsto dinastijo, mo\xc4\x8dno po\xc5\xa1kodovan,  zato dol\xc5\xbeina Merheperrejevega vladanja ni znana._NEWLINE_Merheperre je dokazan tudi na dveh starinah, datiranih v njegovo vladavino: glazirani ute\xc5\xbei iz zelenega \xc5\xa1kriljevca z njegovo kartu\xc5\xa1o (Petriejev muzej  UC 16372) in skarabejskem pe\xc4\x8datu  z njegovim imenom. Skarabeja so Darrell Baker, J\xc3\xbcrgen von Beckerath, Stephen Quirke in drugi sprejeli kot dokaz, medtem ko ga Kim Ryholt zavra\xc4\x8da. Ryholt poudarja, da na njem ni vladarskih atributov in insignij in da se slogovno razlikuje od pe\xc4\x8datov iz Trinajste dinastije.\n_START_SECTION_\nKronolo\xc5\xa1ki polo\xc5\xbeaj\n_START_PARAGRAPH_\nNatan\xc4\x8den kronolo\xc5\xa1ki polo\xc5\xbeaj Merheperrejevega vladanja zaradi po\xc5\xa1kodovanega Torinskega seznama kraljev ni zanesliv. Po Ryholtu je bil 47. vladar Trinajste dinastije, po Bakerju 46., po von Beckerathu pa 57. Vsi se strinjajo, da ga je nasledil Merkare. Von Beckerath je domneval, da je bil njegov predhodnik  Mershepsesre Ini II. Ryholt in  Baker, ki se sklicujeta na rekonstruirani Torinski seznam, domnevata, da je bil to Mer[...]re.'